OBRAZLOŽENJE UZ DRUGE IZMJENE I DOPUNE PRORAČUNA GRADA LUDBREGA ZA 2019. GODINU

PRIHODI

Drugom Izmjenom i dopunom proračuna Grada Ludbrega za 2019. godinu nastoji se uspostaviti ravnoteža između planiranih prihoda i planiranih proračunskih izdataka. Po ovoj drugoj procjeni, tekući prihodi uključujući kapitalne prihode i potpore, iznosili bi 64.605.666 kuna.

Promatrajući ukupne prihode po ovim izmjenama u odnosu na plan proračuna u iznosu od 61.014.298 kuna vidljivo je da su ukupni prihodi povećani za 3.591.368 kuna ili za 5,88 %.

Povećanje prihoda za 300.000 kuna planirano je od poreza na promet nekretnina. Tekuće pomoći od institucija i tijela EU planirane su u iznosu od 164.100 kuna za novi projekt „Manjine dodana vrijednost EU“. Za 250.000 kuna povećane su kapitalne pomoći od ostalih izvanproračunskih korisnika državnog proračuna, a odnose se na sufinanciranje Hrvatskih voda za sanaciju klizišta u Globočecu i izradu projektne dokumentacije za sanaciju klizišta. Također za novi projekt „VR Education“ planirano je 1.119.531 kuna. Za projekt „Zeleno želimo“ planirana su dodatna sredstva u iznosu od 54.300 kuna, za koncesije 30.300 kuna, za prenamjenu zemljišta 15.000 kuna, a za prihode od legalizacije objekata 30.000 kuna. Za pravo služnosti za položene telekomunikacijske vodove od Hrvatskog telekoma planirano je povećanje sredstava u iznosu od 320.000 kuna. Centru za kulturu povećani su prihodi od pruženih usluga za 66.200 kuna. Najznačajnije povećanje prihoda u iznosu od 2.900.000 kuna planirano je od prodaje građevinskog zemljišta.

Smanjenje prihoda u iznosu od 130.000 kuna planirano je od poreza na korištenje javnih površina, a tekuće pomoći od inozemnih vlada umanjene su za 400.000 kuna iz razloga što povrat navedenih pomoći očekujemo u 2020.godini. Kapitalne pomoći iz državnog proračuna umanjene su za 120.000 kuna, a kapitalne pomoći iz državnog proračuna temeljem prijenosa EU sredstava smanjene su za 100.000 kuna dječjem vrtiću Radost Ludbreg.

**RASHODI**

Promatrajući ukupne rashode po ovim Izmjenama u odnosu na plan proračuna u iznosu od 59.908.230 kuna, vidljivo je da su ukupni rashodi povećani za 3.591.368 kuna ili za 5,99%.

Povećanje rashoda za 50.000 kuna evidentirano je kod mjesnih odbora za usluge tekućeg i investicijskog održavanja objekata,za komunalne usluge 10.000 kuna, a za održavanje javne rasvjete osigurano je dodatnih 15.000 kuna. Izdaci za službena putovanja povećani su za 30.000 kuna , a za isti su iznos povećani i izdaci za stručno usavršavanje zaposlenika. Komunalne usluge povećane su za 70.000 kuna, a iste se odnose na pražnjenje podzemnih kontejnera za komunalni otpad u ulici A.Šenoe , Gundulićevoj ulici i Romskom naselju u Ludbregu. Intelektualne usluge povećane su za 220.000 kuna iz razloga plaćanja odvjetničkih troškova za spor sa HT-om oko plaćanja naknade za pravo puta. Usluge banaka povećane su za 50.000 kuna zbog obračuna naknade za odobrenje okvirnog kredita. Za 60.000 kuna povećani su ostali financijski rashodi, a isti se odnose na proviziju Ministarstvu financija za raspodjelu sredstava od poreza koji su prihod Grada Ludbrega.

Sredstva za sufinanciranje osnovne škole povećana su za 305.000 kuna radi nabave školskog pribora i radnih materijala za novu školsku godinu.

Za sufinanciranje dodatne edukacije u dječjim vrtićima osigurano je 50.000 kuna.

Centru za kulturu povećana su sredstva u iznosu od 27.733 kuna za plaću čistačice i 70.000 kuna za sufinanciranje kulturnih programa. Za promidžbu i ostale troškove javnih manifestacija povećana su sredstva za promidžbu i informiranje za 100.000 kuna, za promidžbene materijale 10.000 kuna, za najam opreme 50.000 kuna i za zaštitarsku službu 27.000 kuna. Ovi troškovi odnose se uglavnom na organizaciju Svete Nedjelje u Ludbregu. Za financiranje udruga civilnog društva povećana su sredstva za 25.000 kuna, a za vatrogasnu zajednicu 54.000 kuna za nabavu kombija DVD-a Bolfan i dogradnju vatrogasnog vozila DVD-a Ludbreg. Subvencije trgovačkim društvima u javnom sektoru povećane su za 63.000 kuna za sufinanciranje N1 televizije.

Za izradu projektne dokumentacije i prostornih planova osigurano je dodatnih 500.000 kuna, a za sanaciju klizišta u Globočecu 360.000 kuna. Veterinarske usluge povećane su za 20.000 kuna, a intelektualne usluge (geodetsko katastarske,bilježničke i dr.) 360.000 kuna.

Za sufinanciranje produžetka vodovodne mreže u Segovini koje izvodi Varkom Varaždin osigurano je 250.000 kuna. Sredstva za kupnju građevinskog zemljišta povećana su za 200.000 kuna. Za nabavku podzemnih kontejnera za komunalni otpad na dvije lokacije osigurano je 196.427 kuna .Za najam energetski učinkovitih LED svjetiljki za naselja Apatija i Slokovec osigurano je 28.000 kuna dok je za nabavku pet električnih bicikala osigurano je 75.000 kuna. Poduzetničkom inkubatoru povećana su sredstva za 65.000 kuna. Kod EU projekata izvršene su korekcije u skladu sa dinamikom provođenja pojedinih aktivnosti, a ovim rebalansom planirana su i dva nova projekta i to: „Manjine dodana vrijednost EU“ u iznosu od 167.100 kuna i projekt „VR EDUCATION“ u iznosu od 1.015.635 kuna.

Smanjenje izdataka za 100.000 kuna planirano je za odvodnju atmosferskih voda, a za održavanje javnih površina 50.000 kuna. Značajnije smanjenje sredstava za 1.601.763kuna izvršeno je kod Centra za kulturu i informiranje iz razloga što će se energetska obnova zgrade provoditi u manjem

obimu od planirane. Također Centru se umanjuju sredstva za najam opreme u iznosu od 89.800 kuna obzirom da je nabava iste planirana u proračunu Grada.

Sve pojedinačne korekcije vidljive su u prijedlogu drugih Izmjena i dopuna Proračuna Grada Ludbrega za 2019. godinu.

U članku 4. Izmjena i dopuna proračuna predloženo je da iste stupaju na snagu prvog dana od dana objave iz razloga što je u proračunu veliki broj aktivnosti i projekata koji su u tijeku te je zbog toga potrebno što prije evidentirati poslovne događaje koji nastaju realizacijom istih.

Gradonačelnik predlaže Gradskom vijeću da usvoji druge Izmjene i dopune proračuna Grada Ludbrega za 2019. godinu.